stanford-oval/wikipedia huggingface dataset:
בנק אגודת הטמפלרים
הערות שוליים

↑  דוד קרויאנקר, ירושלים שכונות ובתים - תקופות וסגנונות, הוצאת כתר, 1996, עמ' 17-18
↑  דויטשה פלשתינה בנק מתוך האוסף של צבי ויהודה ברלב, משרד ברלב ושות', רואי חשבון
↑  יובל אליצור, הבנקאים, סיפורה של הרפתקאה, הוצאת דומינו, 1984, עמ' 34
↑  הכרזות - פרוק העסקים של הבנק החקלאי הקיסרי העותומני בפלשתינה (א"י), דואר היום, 24 במאי 1921
↑  האגודות השיתופיות לאשראי והמוסדות הבנקאים 1903-1939, יחידת המחקר - המפקח על הבנקים
↑  ספר המסחר והתעשייה, חיפה, 1937
↑  הבנקאות בחיפה - בנקים עם אוריינטציה גרמנית ב"חיפה מבלי לקום מהכורסא"
↑  Bank der Tempelgesellschaft in 1936, פלסטיין פוסט, 21 באפריל 1937
↑  א' פ' מיכאליס, מאה שנה בנקאות ומטבע בארץ-ישראל, רבעון לבנקאות, כסלו תשמ"ה, דצמבר 1984
↑  ידיעות כלכליות, דבר, 20 באוגוסט 1928
↑  haifa-guide-1934-banks
↑  "הטמפלרים" בארץ ומקומם בחברה המקומית, הספרייה הלאומית
↑  א.פ.מיכאליס, מאה שנה בנקאות ומטבע בארץ-ישראל, רבעון לבנקאות, כסלו תשמ"ה, עמ' 80
↑  גבריאל אלכסנדר, עסקות-מקרקעין בחיפה בין גרמנים לבין הקרן הקיימת לישראל 1936–1937, קתדרה, 48 (תמוז תשמ"ח), עמ' 164 -168
אפס (שוגר זאזא)

| --- | --- |
 סוג:  דמות קומית ישראלית מבוססת על "הישראלי המכוער"
 הופעה ראשונה:  22 באוגוסט 2013
 הופעה אחרונה:  21 במרץ 2020
 מספר הופעות:  כ-24
 יוצרים:  שוגר זאזא
 גילום הדמות:  תום טרגר
 מידע
 גזע:  בן אדם
 מין:  זכר
 חברה בקבוצה:  אור פז
 
אפס הוא דמות הומוריסטית שנוצרה על ידי צמד הקומיקאים הישראלים שוגר זאזא. הדמות, בגילומו של תום טרגר, היא סאטירה על "הישראלי המכוער" – ישראלי חסר נימוסים המרבה להתבטא באופן גס ובוטה.
הדמות הופיעה כדמות ראשית במספר מערכונים מצליחים בערוץ היוטיוב של הצמד, כאשר בהמשך הופק בעזרת מימון המונים סרט טלוויזיה אשר הדמות עומדת במרכזו – סרט אפס.
תיאור הדמות

אפס הוא גבר ישראלי צעיר, המתבטא באופן ישיר וחסר מעצורים, תוך שהוא מרבה לנבל את פיו ולנהוג בצורה חסרת כל התחשבות כלפי הסובבים אותו. הוא נוהג לעטות מעיל עור שחור ולהרכיב משקפי שמש. בסרטונים השונים דמותו מוצגת בסיטואציות שונות – כמורה נהיגה, כגיימר, כצופה בבית קולנוע וכיוצא בזה. דמותו הסאטירית בגילומו של תום טרגר מתחדדת על מול דמותו של אור פז המוצג כ"קול ההיגיון" (לעיתים כצלם או כדמות משנה) המתקשה להתמודד אל מול התנהגותו המוחצנת והמוקצנת.
אליבא דשוגר זאזא מטרתה של הדמות היא ללעוג לישראלי המכוער הנוהג כמותו בחיי היום-יום.
בחלק מהמערכונים שולבו תכנים פרסומיים, כך לדוגמה המערכון "אפס בירושלים" צולם בשיתוף פעולה עם עיריית ירושלים.
מערכונים בכיכוב הדמות > ראשית הדרך

ב-22 באוגוסט 2013, צמד הקומיקאים העלו לערוץ היוטיוב שלהם את המערכון הראשון בו הדמות מופיעה – "במאי אפס". במערכון זה אפס הוא במאי גס רוח הנותן הוראות בימוי לצלם (בגילומו של אור פז).
ב-21 בנובמבר של אותה השנה, עלה מערכון נוסף עם הדמות בה הוא מורה נהיגה המדריך תלמיד – "מורה נהיגה אפס". הסרטון זכה להצלחה רבה ולמעלה ממיליון צפיות. במערכון זה דמותו של האפס מופיעה לראשונה בלבוש הטיפוסי שלה – מעיל עור שחור ומשקפי שמש.
בשלהי שנת 2013 ובמהלך 2014 הוציאו הזוג מספר רב של מערכונים בגילומה של הדמות, על פי הפירוט הבא:
"מנהל להקה אפס" (26 בנובמבר 2013)
"לקוח אפס" (3 בדצמבר 2013)
"אפס בשלג" (16 בדצמבר 2013)
"גיימר אפס" (2 בינואר 2014)
"כלב אפס" (1 בפברואר 2014) – הצמד הוציא גם סרטון מאחורי הקלעים מתוך הקלטת המערכון
"אפס בקולנוע" (11 במרץ 2014)
"תייר אפס" (4 ביולי 2014) – צולם בלונדון, בירת הממלכה המאוחדת.
"אפס באזעקה" (14 ביולי 2014)
"אפס בירושלים" (10 באוגוסט 2014)
"תלמיד אפס" (14 בספטמבר 2014) – המערכון הנצפה ביותר של הדמות
"צלם אפס" (28 בנובמבר 2014)
מערכונים בכיכוב הדמות > סרט אפס

בשנת 2014, פז וטרגר העלו לאתר מימון ההמונים "הדסטארט" בקשה לתמיכה בהפקת סרט עלילתי באורך מלא סביב דמותו של אפס. הקהל נרתם עד מהרה לפרויקט והגיע ליעד התקציב תוך ימים ספורים, כשערוץ הטלוויזיה "קומדי סנטרל ישראל" הודיע כי ישתתף במימון הפקת הסרט והוא עתיד לשדר את הסרט לראשונה כסרט טלוויזיה.
הסרט שודר בערוץ של קומדי סנטרל בסוף ינואר 2015 וב-1 בפברואר עלה לערוץ היוטיוב של הצמד. נכון למרץ 2025, הסרט הוא הסרטון השני בעל כמות הצפיות הגדולה ביותר בערוץ.
להלן פירוט של הסרטונים השונים בהקשר לסרט שבמרכזן דמות האפס:
"אללה, בואו נעשה "סרט אפס"!" (4 בפברואר 2014) – קידום לקראת הסרט
"סרט אפס" (1 בפברואר 2015) – הסרט המלא
"השם שלי זה מוטי (סצנה שירדה בעריכה)" (3 בפברואר 2015) – סצנה שירדה מהעריכה מהסרט המקורי
פרומו אפס (25 במרץ 2015) – קידום להקרנה של הסרט
בנוסף יצא הסרטון "לוג'יק פוליס (סרט אפס)" שמכיל את שיר הנושא של הסרט אשר חלקו הוקרן בסוף הכתוביות, מבוסס על השיר Karma Police של רדיוהד.
מערכונים בכיכוב הדמות > לאחר הסרט

הצמד המשיך ליצור מערכונים בכיכובה של הדמות גם לאחר יציאת הסרט שלא בהקשר אליו, אך בתדירות נמוכה יותר, על פי הפירוט הבא:
אור אפס (6 במרץ 2015) – השניים התחלפו בתפקידים כך שפז שיחק את דמות האפס
תל אביבי אפס (19 בנובמבר 2015)
מעריץ אפס (25 בנובמבר 2015)
קופירייטר אפס (12 בינואר 2016)
אבולוציה של אפס (3 בפברואר 2016) – קטעים שירדו מהעריכה במערכונים קודמים
פוקימון גו אפס (11 באוגוסט 2016)
יוטיובר אפס??? (17 במרץ 2017)
מוח אפס (26 במרץ 2018)
אפס בבידוד (21 במרץ 2020, בהקשר למגפת הקורונה)
מערכונים בכיכוב הדמות > רשימת המערכונים המלאה

| מספר המערכון | שם המערכון | תאריך העלאה |
| --- | --- | --- |
| 1 | במאי אפס | 22 באוגוסט 2013 |
| 2 | מורה נהיגה אפס | 21 בנובמבר 2013 |
| 3 | מנהל להקה אפס | 26 בנובמבר 2013 |
| 4 | לקוח אפס | 3 בדצמבר 2013 |
| 5 | אפס בשלג | 16 בדצמבר 2013 |
| 6 | גיימר אפס | 2 בינואר 2014 |
| 7 | כלב אפס | 1 בפברואר 2014 |
| 8 | אפס בקולנוע | 11 במרץ 2014 |
| 9 | תייר אפס | 4 ביולי 2014 |
| 10 | אפס באזעקה | 14 ביולי 2014 |
| 11 | אפס בירושלים | 10 באוגוסט 2014 |
| 12 | תלמיד אפס | 14 בספטמבר 2014 |
| 13 | צלם אפס | 28 בנובמבר 2014 |
| 14 | אור אפס | 6 במרץ 2015 |
| 15 | פרומו אפס | 25 במרץ 2015 |
| 16 | תל אביבי אפס | 19 בנובמבר 2015 |
| 17 | מעריץ אפס | 25 בנובמבר 2015 |
| 18 | קופירייטר אפס | 12 בינואר 2016 |
| 19 | פוקימון גו אפס | 11 באוגוסט 2016 |
| 20 | יוטיובר אפס??? | 17 במרץ 2017 |
| 21 | מוח אפס | 26 במרץ 2018 |
| 22 | אפס בבידוד | 21 במרץ 2020 |
ראו גם

משיח (סדרת רשת)
ברקוני
הערות שוליים

↑  שחר שושן,'"`UNIQ--nowiki-00000000-QINU`"'אתה אפס! אפס ויראלי!, באתר ynet, 4 בפברואר 2014
↑  קצת מאחורי הקלעים של כלב אפס
| שוגר זאזא |
| --- | --- | --- |
| חברים | תום טרגר • אור פז |  |
| יצירות בולטות | סרט אפס • אחמד וסלים |  |
| דמויות | אפס |  |
| הרכבים מוזיקליים | למה אני חי? |  |
סיפורה של מדינה עם סבא טוביה

| --- | --- |
 בימוי:  עופר שפריר
 הופק בידי:  יעל צפיר
 תסריט:  מירי מיירס
 עריכה:  רונן ישראלסקי
 שחקנים ראשיים:  טוביה צפיר
 מוזיקה:  ליאורה שלזינגר
 צילום:  איציק חנית, דניאל חנית, יניב רהב
 מדינה:  ישראל ישראל
 חברת הפקה:  מרגניות צפיר בע"מ
 חברה מפיצה:  הד ארצי
 שיטת הפצה:  ישירות לווידיאו 
 הקרנת בכורה:  1 באוגוסט 2006
 משך הקרנה:  45 דקות
 שפת הסרט:  עברית
 סוגה:  סרט לילדים, סרט קומדיה, סרט מוזיקלי
 סרט קודם:  סיפורי התנ"ך עם סבא טוביה
 סרטים בסדרה:  מסיבה ביער עם סבא טוביה סבא טוביה - סיפורים כיד המלך סיפורי התנ"ך עם סבא טוביה
 
סיפורה של מדינה סבא טוביה הוא סרט טלוויזיוני הדי וי די וקלטת הווידאו הרביעית של סבא טוביה.
תקציר העלילה

סבא טוביה נוסע בזמן עם נכדיו בטרקטור הקסמים המעופף שלו בשירים וסיפורים על הקמת מדינת ישראל ותולדתה.
השחקנים והדמויות

טוביה צפיר – בנימין זאב הרצל / בן-גוריון / יצחק רבין / הנס החלוץ
ארז שפריר – בנו של בן-גוריון
יניב אליהו – דמויות שונות
מיטל סלקמון – דמויות שונות
חן דנון זקס – דמויות שונות
ויקטוריה שוורץ – דמויות שונות
גל ענבי – נכדה / דמויות שונות
גל שפריר – נכד / דמויות שונות
אביב דורה – נכד
חני בר – נכדה
השירים והסיפורים בסרט

שיר פתיחה
הרצל
הורה חלוצות
הברון רוטשילד
אליעזר בן יהודה
חומה ומגדל
המעפילים
הנס החלוץ
המגן העברי
מעברה
בן-גוריון
עלו על הטרקטור
ראו גם

מסיבה ביער עם סבא טוביה
סבא טוביה - סיפורים כיד המלך
סיפורי התנ"ך עם סבא טוביה
פסו קובני

| --- | --- |
שטר 3 פסו
 משתמשים:  קובה קובה
 סמל:  $ או $ MN
 ISO 4217:  CUP 
 מטבעות ושטרות
 שטרות בשימוש:  1$, 3$, 5$, 10$, 20$, 50$, 100$, 200$, 500$, 1000$
 מטבעות בשימוש:  1¢, 2¢, 5¢, 20¢, 1$, 3$, 5$
 בנק מרכזי
 אינפלציה:  5.5% (2017 est.) 4.5% (2016 est.)
 בנק מרכזי:  הבנק המרכזי של קובה 
 
הפסו הקובני (בספרדית Peso cubano) הידוע גם בשם moneda nacional, הוא המטבע הרשמי של קובה. הפסו הקובני היה קשור היסטורית לדולר הכסף הספרדי-אמריקאי מהמאות ה-16 עד ה-19, ולאחר מכן שווה לדולר האמריקני מ-1881 עד 1959. לאחר מכן הציגה הממשלה הקומוניסטית של קסטרו את הכלכלה המתוכננת הסוציאליסטית והצמידה של הפסו לרובל הסובייטי.
המטבע הקובני לאחר קריסת ברית המועצות

קריסת ברית המועצות ב-1991 הביאה לתקופה מיוחדת של התאמות כלכליות קשות לקובה. משנת 1994 עד 2020 הפזו הקובני הופץ יחד עם הפסו הקובני הניתן להמרה (קוד ISO 4217 " - CUC"); מבוטא בדיבור "קוק" בניגוד למטבע המקורי -CUP, שלעיתים קרובות מבוטא "קוף", שהיה ניתן להמרה בשער קבוע מול הדולר האמריקאי, ובדרך כלל היה זמין לציבור בשער של 1 דולר ארצות הברית = CUC 1 = CUP 25. עם זאת, מפעלי ומוסדות המדינה תחת הכלכלה המתוכננת הסוציאליסטית היו זכאים להחליף מ-CUP ל-CUC ולדולר אמריקאי בשער הרשמי המסובסד של US$1 = CUC 1 = CUP 1. החל מ-1 בינואר 2021 יישמה קובה את מה שנקרא "יום אפס" של האיחוד המוניטרי אשר ביטל את ה"פסו הקובני הניתן להמרה" ומעתה הפזו הקובני הפך להיות הילך החוקי היחיד בקובה, ה-CUC הומרו בשיעור של 24 CUP לפסו אחד.
אינפלציה

במהלך 2021 נהיה קשה עד בלתי אפשרי לאנשים פרטיים ולבתי עסק לבצע המרה של הפסו הקובני (CUP) למטבע קשה (כסף המונפק על ידי מדינה שנתפסת כיציבה מבחינה פוליטית וכלכלית) לפי שער ההמרה הרשמי של 24 פסו לדולר. דרישה למטבע קשה יצרה שוק שחור בשער המטבע, כאשר דולר אמריקאי אחד היה שווה בערך 100 פסו בינואר 2022 בעוד שבחודש ספטמבר 2022 הדולר כבר היה שווה כ-190 פסו.
מטבעות

| מטבעות הפסו הקובני> ערך.ערך | מטבעות הפסו הקובני> נתונים טכניים.קוטר (מ"מ) | מטבעות הפסו הקובני> נתונים טכניים.עובי (מ"מ) | מטבעות הפסו הקובני> נתונים טכניים.משקל (גרם) | מטבעות הפסו הקובני> נתונים טכניים.הרכב המטבע | מטבעות הפסו הקובני> תיאור.Edge | מטבעות הפסו הקובני> תיאור.פני המטבע | מטבעות הפסו הקובני> תיאור.גב המטבע | מטבעות הפסו הקובני> שנת הפצה.שנת הפצה |
| --- | --- | --- | --- | --- | --- | --- | --- | --- |
| סנטבוס אחד | 16.76 | 1.4 | 0.75 | אלומיניום ( אלומיניום 97.15%, מגנזיום 2.5%, מנגן 0.35%) | חלק | סמל המדינה של קובה בכיתוב "הרפובליקה של קובה" +ציון הערך "סנטבוס אחד" | הכיתוב "PATRIA Y LIBERTAD" ("מולדת וחרות") או "PATRIA O MUERTE" ("מולדת או מוות"), הסיפרה הרומית "I" בתוך כוכב מחומש + תאריך הנפקה | 1963 |
| 2 סנטבוס | 19.31 | 1.7 | 1 | אלומיניום (אלומיניום 97.15%, מגנזיום 2.5%, מנגן 0.35% | חלק | סמל המדינה של קובה בכיתוב "הרפובליקה של קובה" +ציון הערך "שני סנטבוס" | הכיתוב "PATRIA O MUERTE" ("מולדת או מוות"), הסיפרה הרומית "II" בתוך כוכב מחומש + תאריך הנפקה | 1983 |
| 5 סנטבוס | 21.21 | 1.81 | 1.5 | אלומיניום (אלומיניום 97.15%, מגנזיום 2.5%, מנגן 0.35% | חלק | סמל המדינה של קובה בכיתוב "הרפובליקה של קובה" +ציון הערך " חמישה סנטבוס " | הכיתוב "PATRIA Y LIBERTAD" ("מולדת וחרות,) או "PATRIA O MUERTE" ("מולדת או מוות"), הסיפרה הרומית "V" בתוך כוכב מחומש + תאריך הנפקה | 1963 |
| 20 סנטבוס | 24 | 2.15 | 2 | אלומיניום (אלומיניום 97.15%, מגנזיום 2.5%, מנגן 0.35% | חלק | סמל המדינה של קובה בכיתוב "הרפובליקה של קובה" +ציון הערך "עשרים סנטבוס" | הכיתוב "PATRIA O MUERTE" ("מולדת או מוות"), הסיפרה הרומית "XX" בתוך כוכב מחומש + תאריך הנפקה | 1969 |
| פסו אחד | 24.5 | 1.9 | 5.52 | פלדה מצופה בפליז | שוליים אגמוניים | סמל המדינה של קובה בכיתוב "הרפובליקה של קובה" +ציון הערך "פסו אחד" | הכיתוב "PATRIA O MUERTE" ("מולדת או מוות"), דמות דיוקנו של חוזה מארטי | 1992 |
| 3 פסו | 26.5 |  | 9 | נחושת-ניקל | שוליים אגמוניים | סמל המדינה של קובה בכיתוב "הרפובליקה של קובה" +ציון הערך "שלושה פסו" | הכיתוב "PATRIA O MUERTE" ("מולדת או מוות"), דמות דיוקנו של צ'ה גווארה | 1992 |
| 5 פסו | 25.3 | 2.27 | 7.5 | מרכז - פלדה בציפוי פליז טבעת – פלדה בציפוי ניקל נחושת | שוליים אגמוניים | סמל המדינה של קובה בכיתוב "הרפובליקה של קובה" +ציון הערך "חמישה פסו" | הכיתוב "PATRIA O MUERTE" ("מולדת או מוות"), דמות דיוקנו של אנטוניו מסאו | 2016 |
מטבעות > מטבעות אינטור (INTUR) 1989–1981

בין השנים 1981 ל-1989, המכון הלאומי לתיירות (Instituto Nacional de Turismo, "INTUR") הנפיק את "מטבע המבקרים" לשימוש תיירים. ב-1981 הוצגו מטבעות בערכים 5, 10, 25 ו-50 סנטבוס ו-1 פסו עשויים מקופר ניקל, ואחריו ב-1988 מטבעות בערכים 1, 5, 10, 25 ו-50 סנטבוס עשויים מאלומיניום. מטבעות ה-INTUR בוטלו ב-15 באוקטובר 2001 והוחלפו בפזו להמרה (CUC).
מטבעות > מטבעות הפסו הניתן להמרה (CUC) 2020–1994

גם הפסו הניתן להמרה (CUC) חולק ל-100 סנטבוס. בשנת 1994, הוצגו מטבעות בערכים של 5, 10, 25 ו-50 סנטבוס ו-1 פזו בפלדה מצופה ניקל. המטבע הדו-מתכתי הנדיר של 5 פזו הוצג בשנת 1999, ואחריו מטבע 1סנטבוס בשנת 2000. מטבעות CUC אלו היו במחזור יחד עם מטבעות הפסו הרשמי, כאשר שני סוגי המטבעות מובחנים על ידי הבדלים בצבעם (בעיקר פלדה מצופה ניקל עבור CUCs, לעומת אלומיניום או פליז עבור CUPs) וכן הצורה המתומנת הנראית בשפה העגולה החיצונית של כל מטבעות CUC.
שטרות

| שטרי כסף של הפסו הקובני הנהוגים היום> ערך | שטרי כסף של הפסו הקובני הנהוגים היום> פני השטר | שטרי כסף של הפסו הקובני הנהוגים היום> גב השטר | שטרי כסף של הפסו הקובני הנהוגים היום> צבע | שטרי כסף של הפסו הקובני הנהוגים היום> צבע |  |
| --- | --- | --- | --- | --- | --- |
| פסו אחד | חוסה מארטי | פידל קאסטרו ואנשיו נכנסים להאוונה (8 בינואר 1959) | אפור - צהוב |  |  |
| שלושה פסו | ארנסטו גווארה (צ'ה) | צ'ה גווארה חותך קני סוכר | אדום |  |  |
| חמישה פסו | אנטוניו מסאו | ועידה בין אנטוניו מסאו והגנרל הספרדי א. מרטינז פילדס במנגוס דה בראגואה (1878) | אפור -ירוק |  |  |
| עשרה פסו | מקסימו גומז | "מלחמת העם" | חום - צהוב |  |  |
| עשרים פסו | קמילו סינפוגס (Cienfuegos) | קטיף בננות ועבודת שדה ("פיתוח החקלאות") | כחול |  |  |
| חמישים פסו | קליקסטו גרסיה איניגווז | מרכז גנטי וביוטכנולוגי | סגול |  |  |
| מאה פסו | קרלוס מנואל דה קספדס | אספה אני אימפיליסטית "חוזה מארטי" בהאוונה | סגול - ורוד |  |  |
| מאתיים פסו | פרנק פאיס | Cuartel Moncada, Santiago de Cuba | כתום |  |  |
| חמש מאות פסו | אגנציו אגרומנטה | "האספה המכוננת (Asamblea Constituyente), בגווימרו (Guáimaro)" | אפור-אדום |  |  |
| אלף פסו | חוליו אנטוניו מלה (Mella) | אוניברסיטת האוונה | אדום - כתום |  |  |
שערי חליפין

| שער חליפין נוכחי עבור CUP |
| --- | --- |
באתר Google Finance:: AUD CAD CHF EUR GBP HKD ILS JPY USD
באתר Yahoo! Finance:: AUD CAD CHF EUR GBP HKD ILS JPY USD
באתר XE.com:: AUD CAD CHF EUR GBP HKD ILS JPY USD
באתר OANDA.com:: AUD CAD CHF EUR GBP HKD ILS JPY USD
מדינות נוספות המשתמשות בפסו

הפסו היה מטבע ששימש בהיסטוריה את ספרד הקולוניאלית, ועל כן גם את הקולוניות שלה. מסיבה זו, גם כיום זהו שמו של המטבע במדינות רבות:
| מדינה |  | שם המטבע | סמל מטבע | קוד ISO 4217 |
| --- | --- | --- | --- | --- |
| ארגנטינה | ארגנטינה | פסו ארגנטינאי | $ | ARS |
| צ'ילה | צ'ילה | פסו צ'יליאני | $ | CLP |
| קולומביה | קולומביה | פסו קולומביאני | $ | COP |
| הרפובליקה הדומיניקנית | הרפובליקה הדומיניקנית | פסו דומניקני | $ | DOP |
| מקסיקו | מקסיקו | פסו מקסיקני | $ | MXN |
| אורוגוואי | אורוגואי | פסו של אורוגוואי | $ | UYU |
| הפיליפינים | הפיליפינים | פסו פיליפיני | ₱ | PHP |
הערות שוליים

↑  Editorial Style Guide 2020, World Bank Group, appendix D pp.134–139
1 2  גיבורי העצמאות הקובנית, באתר ww.mycuba.co.il
Appetite for Destruction

Appetite for Destruction (בתרגום מאנגלית: "תיאבון להרס") הוא אלבום הבכורה של להקת ההארד רוק האמריקאית Guns N' Roses. האלבום, שיצא לשווקים ב־21 ביולי 1987, לא צבר פופולריות בקרב המיינסטרים בשנת יציאתו, וחווה התעלמות מסוימת מרוב הקהל. הוא הצליח להיכנס למיינסטרים רק שנה לאחר מכן כשהלהקה החלה להופיע עם שירי האלבום, שהסינגלים ממנו "Welcome to the Jungle", "Paradise City" ו-"Sweet Child o' Mine", צברו פופולריות בתרבות המיינסטרימית ובתחנות הרדיו, ובהמשך זכה לאהדת המבקרים והקהל. בנוסף להתמקמות בראש מצעד האלבומים של מגזין הבילבורד, והסינגלים ממנו שהצליחו מאוד, הוא עודנו נחשב לאלבום הבכורה הנמכר בהיסטוריה וגם האלבום ה-11 הנמכר ביותר בהיסטוריה בארצות הברית, ועם מכירות של מעל ל־30 מיליון עותקים ברחבי העולם עד היום – הוא נחשב לאחד האלבומים הבינלאומיים הכי נמכרים בכל הזמנים.
למרות ביקורות מקצועיות פושרות שקיבל בתחילה, "Appetite for Destruction" נחשב כיום לאחד האלבומים הטובים ביותר שנעשו, בז'אנר הרוק במיוחד. ב-2018 יצא האלבום לאור בהוצאה מחודשת במארז תקליטורים.
רקע

ההקלטות הראשונות של גאנז נ' רוזס תוכננו להיות חלק ממיני-אלבום שתוכנן להיות משוחרר ב-1985, אולם התוכניות השתנו עקב עזיבתו של גיטריסט הלהקה המקורית, טרייסי גאנז, שהוחלף על ידי סלאש. לאחר שהרכב הלהקה הפך לקבוע בו לקחו חלק: אקסל רוז, דאף מק'אגן, סלאש, סטיבן אדלר ואיזי סטראדלין, החלו חברי הלהקה להופיע במועדונים בלוס אנג'לס, וצברו פופולריות שגרמה להחתמתם בלייבל גפן רקורדס במרץ 1986. בדצמבר של אותה שנה שחררה הלהקה את המיני-אלבום "Live ?!*@ Like a Suicide", ששמר על העניין בלהקה, למרות שזאת פרשה מההופעות הקטנות בלוס אנג'לס, והחלה להקליט את האלבום הראשון שלה באולפנים. המיני-אלבום הראשון של הלהקה למעשה יצא בזריזות על מנת להרגיע את הלייבל שחתמה בו, כיוון שהלייבל לא היה בטוח לגבי הצלחתה של הלהקה, ולא חשב שיש לה מספיק שירים על מנת לשחרר אלבום באורך מלא.
כתיבת והקלטת האלבום

הסולן אקסל רוז התייחס לגבי כתיבת השירים וטען כי רוב האלבום למעשה נכתב בזמן שהלהקה הייתה בסיבוב הופעות בסצנת המועדונים בלוס אנג'לס, שם גם כתבו חלק מהשירים לאלבומים ששוחררו רק באלבומים הבאים כמו "Back Off Bitch", "You Could Be Mine", "November Rain" ו-"Don't Cry". הסיבה לכך שהשיר "November Rain" (שעם השנים הפך ללהיט) לא נכלל באלבום היא כי היה בו כבר את השיר "Sweet Child O' Mine", והלהקה רצתה רק בלדת רוק אחת באלבום (למרות שבדיעבד בשני האלבומים הבאים של הלהקה ישנה יותר מבלדת רוק אחת בכל אלבום).
המפיק ספנסר פרופר נשכר על מנת לבדוק אם הוא מתאים לכימיה של הלהקה על מנת להקליט איתה את השירים "Sweet Child O' Mine" ו-"Nightrain", מה שלבסוף הפך להיות הקלטה של 9 שירים מתוך ה-12, אך הקלטות אלה לבסוף נגנזו והלהקה המשיכה לחפש מפיק. באמצע 1986 הקליטה הלהקה דמויים של שירי האלבום עם גיטריסט להקת נזרת', מאני צ'ארלטון, שגם נגנזו. דמויים אלו שוחררו רק ב-2018 בגרסה מיוחדת של האלבום. הלהקה שקלה גם את מועמדותו של פול סטאנלי מלהקת קיס להיות המפיק של האלבום, אך לבסוף הוא נדחה כיוון שרצה להחליף את סט התופים של אדלר, שלא הסכים לשנות אותו. שמו של רוברט ג'ון "מאט" לאנג גם נשקלה, אולם הלייבל לא היה מעוניין לממן מפיק כל כך יקר ומפורסם עבור להקה צעירה כל כך שהייתה בתחילת דרכה המוזיקלית. לבסוף המפיק מייק קלינק שהפיק מספר אלבומים ללהקת "Triumph", נבחר להפיק את האלבום, והשיר הראשון שהקליטה הלהקה הוא "Shadow of Your Love", על מנת לבדוק את הכימיה איתו, מה שעבר בהצלחה.
לאחר מספר שבועות של חזרות, הלהקה נכנסה לאולפן "Rumbo Recorders" בינואר 1987. דווח כי קלינק, לפחות בתחילת העבודה, עבד לא פחות מ-18 שעות ביום על האלבום, כאשר סלאש התקשה למצוא את הצליל גיטרה שהוא מעוניין בו, עד אשר חיבר את גיטרת הגיבסון לס פול שלו למגבר מארשל שלו והחל לנגן. סלאש בילה שעות עם קלינק לחיבור ובניית הסולואים שלו במהלך השירים. לדברי המתופף סטיבן אדלר, הקלטת כלי ההקשה ארכו 6 ימים בלבד, אבל קולו של רוז הוקלט הרבה יותר מכך כיוון שהוא התעקש על לשיר את השירים שורה אחר שורה, ובשלמות רבה, מה שגרם לכך שהוא נשאר לעבוד לבד המון שעות בעוד שאר הלהקה כבר הלכה הביתה.
עבודות מיקסינג ותכנות נוספים נערכו באולפני "Mediasound Studios" ומסטרינג נעשה באולפני "Sterling Sound" בניו יורק. תקציב האלבום היה כ-370 אלף דולר.
שירים רבים מהאלבום החלו כשירים בודדים ללא הקשר קונספטואלי, שחברי הלהקה כתבו לבדם ללא הלהקה, אך הם הושלמו במסגרת הלהקה כמו: "It's So Easy" (שכתב דאף מק'אגן), "Think About You" (שכתב איזי סטראדלין) ולבסוף הושלמו על ידי כלל הלהקה. כמו כן "Rocket Queen" היה שיר לא גמור שכתבו סלאש, מק'אגן ואדלר שנכתב בלהקה המוקדמת המשותפת שלהם "Road Crew", והושלם במסגרת הלהקה. מירב השירים מבוססים על חוויות וחיי היום יום של חברי הלהקה, כמו "Welcome to the Jungle" (בתרגום: "ברוך הבא לג'ונגל") שאת ההשראה לשיר קיבל אקסל רוז, אחרי שנתקל באיש ברחוב לכשהגיע מאינדיאנה לניו יורק ב-1980 על מנת להגשים את חלומו להיות זמר והלן אמר לו את המשפט, וגם כמו "Mr. Brownstone" שהוא למעשה על בעיית צריכת ההרואין של חברי הלהקה. חלק מהמילים באלבום מכוונים לאוזניים יותר צעירות כמו השיר "Out ta Get Me", שהתמקד בהסתבכותו של סולן הלהקה אקסל רוז עם החוק בתור נער שגדל באינדיאנה.
עטיפה

במקור עוצבה לאלבום עטיפה סוריאליסטית שבה הוצג מעין אנס רובוטי ולידו שרועה בחורה עם חולצה פתוחה ותחתונים מופשלים - קורבן האונס, רגע לפני שהוא מותקף על ידי מפלצת מתכתית. לאחר שמספר רשתות סירבו למכור את האלבום עקב העטיפה השנויה במחלוקת חברת התקליטים החליפה את העטיפה לזו המציגה חמש גולגולות על צלב, כאשר הגולגולות מייצגות את חברי הלהקה, והעטיפה המקורית הועברה לחלקו הפנימי של האלבום.
שבחים ודירוגים

אתר "Acclaimed Music" דירג את "Appetite for Destruction" לאלבום ה-63 בטיבו בכל הזמנים בהיסטוריית המבקרים של האתר.
ב-1989 דורג האלבום על ידי המגזין רולינג סטון במקום ה-27 בטיבו בשנות ה-80, ולאחר מכן דירג אותו גם במקום ה-62 ברשימת "500 האלבומים הגדולים בכל הזמנים".
ב-2001 דירג אותו המגזין "Q" במקום ה-50 ברשימת האלבומים ה"כבדים" ביותר בכל הזמנים.
ב-2004 דירג אותו המגזין את האלבום כאחד מאלבומי הרוק הקלאסי הטובים ביותר אי פעם.
ב-2003 דירג אותו הערוץ VH1 במקום ה-42 בכל הזמנים.
ב-2002 דירג אותו אתר החדשות פיצ'פורק במקום ה-59 ברשימת "100 האלבומים הטובים ביותר של שנות ה-80".
ב-2005 דירג אותו המגזין "Spin" במקום ה-18 ברשימת "100 האלבומים הגדולים ביותר בשנים 1985-2005".
ב-2006 דירג אותו המגזין "Kerrang!" במקום הראשון ברשימת אלבומי הרוק הטובים ביותר.
ב-2006 נכלל האלבום בספר "1001 אלבומים שאתה חייב לשמוע לפני שתמות".
האלבום דורג במקום ה-32 ברשימת ה"200 המצטיינים" של היכל התהילה של הרוק אנד רול.
ב-2006 דירג אותו המגזין "Q" פעם נוספת, במקום העשירי מתוך רשימה של "40 האלבומים הטובים ביותר בשנות ה-80".
האלבום דורג במקום השני במגזין "Guitar World" ברשימת "100 האלבומים הטובים ביותר בכל הזמנים.
ב-2011 דירגה אותו תחנת הרדיו האוסטרלית "Triple M" במקום הראשון ברשימת "100 האלבומים שהכי שינו את חיי".
ב-2012 דירג אותו המגזין רולינג סטון פעם נוספת, הפעם במקום ה-62 ברשימת האלבומים הטובים ביותר בכל הזמנים.
ב-2012 דירג אותו המגזין "Slant Magazine" במקום ה-37 ברשימת "האלבומים הטובים ביותר בשנות ה-80".
ב-2012 הוסיף אותו המגזין "Clash" ל"היכל התהילה של אלבומי הקלאסיקה" של המגזין.
בשנת 2020 דירג מגזין הרולינג סטון את האלבום במקום ה-62 ברשימת 500 האלבומים הגדולים בכל הזמנים.
רשימת רצועות

כל השירים נכתבו והולחנו על ידי גאנז נ' רוזס (למעט היכן שמצוין אחרת).
| 'G' side> מס' | 'G' side> שם | 'G' side> כותב(ים) | 'G' side> משך | 'G' side>  | 'G' side>  | 'G' side>  | 'G' side>  | 'G' side>  | 'G' side>  |
| --- | --- | --- | --- | --- | --- | --- | --- | --- | --- |
| 1. | Welcome to the Jungle  |   | 4:31 |  |  |  |  |  |  |
| 2. | It's So Easy  | גאנז נ' רוזס, ווסט ארקין | 3:21 |  |  |  |  |  |  |
| 3. | Nightrain  |   | 4:26 |  |  |  |  |  |  |
| 4. | Out ta Get Me  |   | 4:20 |  |  |  |  |  |  |
| 5. | Mr. Brownstone  |   | 3:46 |  |  |  |  |  |  |
| 6. | Paradise City  |   | 6:46 |  |  |  |  |  |  |
| 'R' side> מס' | 'R' side> שם | 'R' side> כותב(ים) | 'R' side> משך | 'R' side>  | 'R' side>  | 'R' side>  | 'R' side>  | 'R' side>  | 'R' side>  |
| --- | --- | --- | --- | --- | --- | --- | --- | --- | --- |
| 7. | My Michelle  |   | 3:39 |  |  |  |  |  |  |
| 8. | Think About You  |   | 3:50 |  |  |  |  |  |  |
| 9. | Sweet Child o' Mine  |   | 5:55 |  |  |  |  |  |  |
| 10. | You're Crazy  |   | 3:16 |  |  |  |  |  |  |
| 11. | Anything Goes  | גאנז נ' רוזס, כריס וובר | 3:25 |  |  |  |  |  |  |
| 12. | Rocket Queen  |   | 6:13 |  |  |  |  |  |  |
| משך כולל: | משך כולל: | משך כולל: | 53:52 |  |  |  |  |  |  |
המהדורה המורחבת משנת 2018

Appetite for Destruction: Locked N' Loaded או Appetite for Destruction (Super Deluxe Edition) הוא מארז התקליטורים / תקליטים הראשון של להקת ההארד רוק האמריקאית Guns N' Roses, אשר יצא לאור ב-29 ביוני 2018 במהדורה מוגבלת. אל האלבום התלוו שלושת הסינגלים השיווקיים "Welcome to the Jungle", "Move to the City" ו-"November Rain" והסינגל "Shadow of Your Love", אשר הוקלט במקור על ידי הגלגול הקודם של הלהקה, הוליווד רוז (ואף הופיע באלבום הקלטות הדמו The Roots of Guns N' Roses שהוציאה לאור חברת התקליטים קלאופטרה רקורדס בשנת 2004), ובהמשך הוקלט על ידי Guns N' Roses עצמה עבור מיני-אלבום הבכורה שלה, Live ?!*@ Like a Suicide. לאחר שהשיר נגנז מתוכו, היה אמור להופיע באלבום הבכורה שלה, אך זה נגנז מתוכו פעם נוספת. השיר הופיע בהוצאות אחרות של הלהקה לאורך השנים (צד ב' של הסינגל 12" "It's So Easy" / "Mr Brownstone" משנת 1987, המיני-אלבום השני של הלהקה, Guns N' Roses משנת 1988 וצד ב' של הסינגל "Live and Let Die" משנת 1991). בנוסף, המארז מכיל גרסה מצונזרת של אלבום האולפן השני של הלהקה, G N' R Lies, ממנה הוסר השיר השנוי במחלוקת "One in a Million" המתאר את דמותו של אדם גזען-הומופוב-ילידתן-אנטישמי.
קרדיטים > חברי הלהקה

אקסל רוז - סולן הלהקה, סינתיסייזר בשיר "Paradise City", כלי הקשה
סלאש - גיטרה מובילה, גיטרת קצב, גיטרה אקוסטית, גיטרת סלייד, טאלק בוקס, קולות רקע
איזי סטראדלין - גיטרת קצב, גיטרה מובילה, קולות רקע, כלי הקשה
דאף מק'אגן - בס, קולות רקע
סטיבן אדלר - תופים, כלי הקשה